《送慈上人归雪窦追挽浙东完者》
元代·乃贤

日本狂奴扰浙东，将军闻变气如虹。沙头列阵烽烟黑，夜半鏖兵海水红。

觱栗按歌吹落月，髑髅盛酒醉西风。何时尽伐南山竹，细写当年杀贼功。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。